## **PIELIKUMS Nr.8**

Salacgrīvas novada domes

19.03.2014. lēmumam Nr.79

(protokols Nr.3; 17.§)

ZEMES NOMAS LĪGUMS Nr. \_\_\_\_\_\_\_\_\_

Salacgrīvā

2014.gada \_\_\_\_\_\_\_

**Salacgrīvas novada dome**, turpmāk tekstā – Iznomātājs, Reģ. Nr. 90000059796, juridiskā adrese - Salacgrīva, Smilšu iela 9, LV – 4033, kuru pamatojoties uz nekustamā īpašuma nodaļas nolikumu pārstāv tās vadītāja Guna Paegle, no vienas puses, un

**\_\_\_\_\_\_\_\_\_\_\_\_\_**, no otras puses, turpmāk tekstā kopā – Puses, saskaņā ar Salacgrīvas novada domes nekustamā īpašuma atsavināšanas un privatizācijas komisijas 2014.gada \_\_\_\_\_\_lēmumu Nr. \_\_\_, noslēdz šo līgumu (turpmāk –Līgums).

1. Līguma priekšmets
   1. Iznomātājs nodod, un Nomnieks pieņem nomā Iznomātājam piederošo zemesgabalus: *zemesgabalu adrese, kadastra numurs, platība*, turpmāk tekstā kopā saukti – Zemesgabali, saskaņā ar robežu shēmā iezīmēto teritoriju.

1.2. Zemesgabali tiek iznomāti bez apbūves tiesībām – \_\_\_\_\_\_\_\_\_\_\_\_\_\_ izmantošanai.

1.3. Zemesgabalu robežas Nomniekam dabā ierādītas un zināmas. Nomniekam nav pretenzijas pret Zemesgabalu stāvokli Līguma noslēgšanas brīdī, un Nomnieks atsakās no tiesībām tādas celt vēlāk. Līguma neatņemama sastāvdaļa ir zemes gabala robežu shēma (robežu shēma – pielikums Nr. 1).

1.4. Lai Zemesgabalus varētu izmantot Līguma 1.2. punktā noteiktajam mērķim, Nomniekam patstāvīgi jāiegūst visus nepieciešamos saskaņojumus, atļaujas un citus nepieciešamos dokumentus, kā arī jāsamaksā attiecīgās nodevas vai citi maksājumi, atbilstoši spēkā esošo normatīvo aktu nosacījumiem.

1. **Līguma termiņš**

2.1. Līgums stājas spēkā tā abpusējs parakstīšanas dienā, un tas ir spēkā līdz abpusējai līgumsaistību izpildei.

2.2. Zemesgabali tiek nodoti Nomniekam nomā no 2014.gada 18.jūlija līdz 20.jūlijam.

1. **Norēķinu kārtība**
   1. Nomnieks maksā Iznomātājam Zemesgabalu nomas maksu EUR *summa (summa vārdiem)*. Papildus nomas maksai Nomnieks maksā likumā noteikto pievienotās vērtības nodokli.
   2. Nomniekam jāmaksā Iznomātājam nomas maksu ne vēlāk kā līdz 2014.gada 14.jūlijam. Nomas maksa maksājama bankas pārskaitījuma veidā uz AS SEB bankas kontu Nr. LV71 UNLA 0013 0131 3084 8 vai AS Citadele bankas kontu LV10PARX0002241210033 vai AS Swedbank kontu LV18HABA0551012205203.
   3. Puses vienojas, ka Iznomātājs Nomniekam paredzētos rēķinus sastāda elektroniski un nosūta uz Nomnieka norādītu e-pasta adresi: \_\_\_\_\_\_\_\_\_\_\_\_\_.
   4. Nomniekam ir pienākums savlaicīgi saņemt rēķinus un veikt nomas maksājumu. Ja Nomnieks nav saņēmis Iznomātāja izsūtīto rēķinu, tas nevar būt par pamatu nomas maksas nemaksāšanai vai maksājumu kavēšanai.
   5. Ja nomas maksājums tiek kavēts, Nomnieks maksā nokavējuma naudu 0,1% apmērā no nokavētās nomas maksājuma summas par katru nokavējuma dienu un Iznomātājam ir tiesības vērst piedziņu pret Nomnieku.
   6. Līgumā noteiktie tekošie maksājumi tiek uzskatīti par apmaksātiem tikai pēc iepriekšējo (nokavēto) maksājumu un nokavējuma naudas samaksāšanas.
2. **Iznomātāja tiesības**
   1. Iznomātājam ir tiesības :
      1. kontrolēt, vai Zemesgabali tiek izmantoti atbilstoši Līguma nosacījumiem;
      2. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.
3. Nomnieka pienākumi un tiesības
   1. Nomnieks apņemas :
      1. ievērot Zemesgabalu lietošanas tiesību aprobežojumus;
      2. nodrošināt Zemesgabalu lietošanu atbilstoši Līgumā noteiktajiem mērķiem;
      3. ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepieļaut piesārņošanu ar atkritumiem un novērst citus zemes postošus procesus;
      4. pēc Līguma parakstīšanas stāties visās nepieciešamajās līgumattiecībās par iznomāto Zemesgabalu apkopšanu, atkritumu izvešanu, komunālajiem pakalpojumiem, elektroapgādi u.c., kā arī segt šos izdevumus;
      5. ievērot elektropārvadu, kabeļu, cauruļvadu, meliorācijas sistēmu sakaru līniju un citu infrastruktūras objektu aizsardzības un ekspluatācijas noteikumus;
      6. Nomnieks apņemas nepasliktināt Zemesgabalu stāvokli un atlīdzināt visus zaudējumus, kas radušies Iznomātājam Nomnieka prettiesiskas rīcības dēļ;
      7. Līguma 2.2.punktā noteiktajam nomas termiņam beidzoties Nomnieks apņemas atbrīvot Zemesgabalus un nodot to Iznomātājam, kā arī par saviem līdzekļiem atjaunotZemesgabalus iepriekšējā stāvoklī, sakopjot to atbilstoši sakārtotas vides prasībām, nesaņemot nekādu izdevumu (ne nepieciešamo, ne derīgo, ne greznuma izdevumus) atlīdzību no Iznomātāja.
   2. Gadījumā, ja līguma termiņam beidzoties vai līguma pirmstermiņa laušanas gadījumā Nomnieks neatbrīvo Zemesgabalus un/vai nesakopj tos atbilstoši sakārtotas vides prasībām, Iznomātājs ir tiesīgs atbrīvot Zemesgabalus un sakopt tos saviem spēkiem vai pieaicinot trešās personas. Nomniekam šādā gadījumā, 10 dienu laikā pēc Iznomātāja pieprasījuma nosūtīšanas dienas, jāatlīdzina Iznomātājam visus ar Zemesgabalu atbrīvošanu un sakārtošanu saistītos izdevumus.
   3. Savas saimnieciskās darbības veikšanai iznomātajos Zemesgabalos, Nomniekam ir pienākums saņemt visas nepieciešamās atļaujas, licences un citus saskaņojumus no kompetentām institūcijām, patstāvīgi atbildēt par šo institūciju norādījumu ievērošanu, kā arī samaksāt attiecīgās nodevas un citus maksājumus, atbilstoši spēkā esošo normatīvo aktu nosacījumiem.
4. **Līguma grozīšana, izbeigšana, strīdu izskatīšanas kārtība**
   1. Līgumā neregulētajām tiesiskajām attiecībām piemērojami spēkā esošie tiesību akti.
   2. Līgums var tikt lauzts uz abpusējas rakstiskas vienošanās pamata, kā arī vienpusēji šajā Līgumā noteiktajos gadījumos.
   3. Līguma noteikumus var grozīt, pusēm rakstiski vienojoties, kā arī vienpusēji šajā Līgumā noteiktajos gadījumos.
   4. Iznomātājam ir tiesības, vienu mēnesi iepriekš nosūtot Nomniekam attiecīgu rakstisku paziņojumu, vienpusēji lauzt nomas līgumu, ja Nomnieks nesamaksā Iznomātājam nomas maksu pilnā apmērā Līgumā noteiktajā termiņā.
   5. Punktā 6.4. minētais paziņojums Nomniekam tiek nosūtīts pa pastu kā vienkāršs pasta sūtījums uz šajā Līgumā norādīto Nomnieka adresi.
   6. Domstarpības līguma darbības laikā risina sarunu ceļā. Ja vienošanos nevar panākt, strīds risināms tiesību aktos noteiktajā kārtībā.

1. Nobeiguma nosacījumi
   1. Līgums sagatavots un parakstīts divos oriģināleksemplāros ar vienādu juridisko spēku. Pa vienam eksemplāram katram līgumslēdzējam.
   2. Līgums ir saistošs abām līgumslēdzējām pusēm, kā arī līgumslēdzēju pušu tiesību un saistību pārņēmējiem.
   3. Līgumslēdzēji nav atbildīgi par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu (piemēram, dabas stihija, ugunsgrēks, militāras akcijas) dēļ. Minēto apstākļu esību apliecina kompetenta institūcija. Par līgumsaistību izpildes neiespējamību minēto apstākļu dēļ viens līgumslēdzējs rakstiski informē otru 20 dienu laikā pēc šo apstākļu iestāšanās un, ja nepieciešams, vienojas par turpmāku līguma izpildes kārtību vai izbeigšanu.
   4. Visai sarakstei, saskaņojumiem, dokumentācijai un citai informācijai, ar kuru apmainās Puses un kura ir attiecināma uz šo Līgumu, ir jābūt latviešu valodā, noformētai rakstiski, un tai ir jābūt iesniegtai otrai pusei personiski vai nosūtītai pa pastu uz šajā Līgumā norādīto adresi vai Līguma 3.3.punktā noteiktajā gadījumā uz Nomnieka norādīto e-pasta adresi.
   5. Uzskatāms, ka Puse ir saņēmusi attiecīgo dokumentu ne vēlāk kā 8 (astotajā) dienā pēc tā nosūtīšanas dienas, ja paziņojums tiek sūtīts pa pastu. Uzskatāms, ka Puse ir saņēmusi attiecīgo rēķinu ne vēlāk kā otrajā darba dienā pēc tā nosūtīšanas dienas, ja dokuments tiek sūtīts pa elektronisko pastu. Ja kāda no Pusēm maina savu adresi vai citus šajā līgumā norādītos rekvizītus, tad tās pienākums ir trīs dienu laikā šajā līgumā noteiktajā kārtībā nogādāt otrai Pusei paziņojumu par rekvizītu maiņu.
2. **Līgumslēdzēju rekvizīti un paraksti**

**Iznomātājs: Nomnieks:**

**Salacgrīvas novada dome**

Smilšu iela 9, Salacgrīva

Reģ. Nr. 90000059796

AS SEB banka

kods UNLALVX

konts LV71 UNLA0013013130848

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

G.Paegle